เป็นวงกลมขาวขุ่นใต้เงี้ยงไม่เจ็บไม่คันเป็นมาหลายวันแล้วครับ
สวัสดีค่ะ วงกลมขาวขุ่น ที่บริเวณอวัยวะเพศชาย อาจเป็น-ผิวลอกจากการระคายเคือง จากการใช้สารต่างๆ เช่น จากสารเคมีที่อยู่ในสบู่ โลชั่น ครีม น้ำหอม ผงซักฟอก น้ำยาซักผ้า น้ำยาปรับผ้านุ่ม ถุงยางอนามัย การทายาต่างๆ เป็นต้น มักมีอาการแสบหรือคันร่วมด้วย- ผิวแห้ง ซึ่งทำให้ผิวลอกเป็นขุยสีขาว สาเหตุเช่น จากอากาศที่หนาว การโดนน้ำอุ่นมากไป หรือฟอกด้วยสบู่มากไป เป็นต้น- โรคเกลื้อน ซึ่งเกิดจากการติดเชื้อรา จะเห็นผิวหนังเป็นขุย หรือเห็นเป็นผื่นดวงๆ แบบแบนราบ ซึ่งอาจเป็นสีขาว ชมพู แดง หรือน้ำตาลก็ได้ มักไม่ค่อยคันสามารถเกิดบนร่างกายทุกส่วน แต่มักพบบริเวณลำตัว คอ ต้นแขน และหลัง มากกว่าจะเป็นเฉพาะที่อวัยวะเพศ- โรคเกลื้อนลม หรือเกลื้อนน้ำนม หรือกลากน้ำนม เป็นโรคผิดปกติทางผิวหนังที่เกิดจากการลดจำนวนของเม็ดสีที่ผิวหนังลงทำให้สีผิวบริเวณนั้นจางลงเป็นวงด่าง ไม่ค่อยคัน มักพบในช่วงวัยรุ่น ส่วนใหญ่จะขึ้นตามใบหน้า ต้นแขน คอ หัวไหล่ หน้าอก หลังหากไม่มีอาการอะไร แนะนำให้สังเกตอาการไปก่อน ในเบื้องต้น ควรงดการใช้สารทำความสะอาดต่างๆ ควรใช้เฉพาะน้ำเปล่าล้างอวัยวะเพศไปก่อน แต่ไม่ควรใช้น้ำอุ่น และไม่ควรแช่ในน้ำอุ่น งดการทาแป้ง โลชั่น หรือสเปรย์บริเวณใกล้อวัยวะเพศ เป็นต้น หากวงกลามขาวยังไม่หายไป หรือเป็นมากขึ้น หรือมีอาการคันเกิดขึ้น ควรไปพบแพทย์เพื่อตรวจหาสาเหตุและรักษาค่ะ